בשבילי אתם מתים

בשבילי אתם מתים (באנגלית: Dead to Me) היא סדרת טלוויזיה אמריקאית מסוגת קומדיה שחורה שנוצרה על ידי היוצרת ליז פלדמן ועלתה לשידור בכל הפלטפורמות של נטפליקס ב-3 במאי 2019. עם עלייתה לשידור, הסדרה זכתה לביקורות חיוביות. ב-3 ביוני 2019, נטפליקס חידשה את הסדרה לעונה שנייה, שעלתה לשידור ב-8 במאי 2020.

ביולי 2020 חודשה הסדרה לעונה שלישית ואחרונה, אשר החלה להצטלם במאי 2021 ועלתה לשידור ב-17 בנובמבר 2022.

==תקציר העלילה==
הסדרה מספרת על קשר חברות שנרקם בין ג'ן, אלמנה מתוחה וחמת-מזג שבעלה זה עתה נהרג בתאונת פגע וברח, לבין ג'ודי, אישה המסתירה ממנה סוד מזעזע.

==צוות השחקנים==
===ראשי===
* כריסטינה אפלגייט - ג'ן הרדינג, סוכנת נדל"ן ואלמנה לאחר שבעלה מת בתאונת פגע וברח.
* לינדה קרדליני - ג'ודי הייל, אישה שג'ן פוגשת במפגש תמיכה לאבלים ומתיידדת עימה. מבלי ידיעתה של ג'ן, ג'ודי היא האחראית לתאונת פגע וברח שהרגה את בעלה.
* ג'יימס מרסדן - סטיב ווד, עורך דין וארוסה לשעבר של ג'ודי. וכן בן ווד, אחיו התאום של סטיב (עונה 2).
* מקס ג'נקינס - כריסטופר דויל, השותף העסקי של ג'ן וידידה הטוב.
* סאם מקארתי - צ'ארלי הרדינג, בנה הבכור של ג'ן.
* לוק רוסלר - הנרי הרדינג, בנה הצעיר של ג'ן.
* אדוארד אסנר - אייב ריפקין, ידידה של ג'ודי מבית האבות בו היא עובדת.

===משני===
* דיאנה-מריה ריבה - אנה פרז, הבלשית המשטרתית הממונה על תיק תאונת הפגע וברח.
* קאונג סים - הכומר ויין, מנחה קבוצת התמיכה של ג'ן וג'ודי.
* ברנדון סקוט - ניק, שוטר מובטל שג'ודי פוגשת במפגש התמיכה לאבלים.
* ולרי מהפי - לורנה הרדינג, חמותה של ג'ן ואמו של טד.
===אורח===
* סוזי נאקמורה - קארן, השכנה של ג'ן.
* האלי סימס - קיילי
* לילי נייט - לינדה
* בלייר ביקן - ונדי
* טלמה הופקינס - יולנדה, חברה בקבוצת התמיכה שג'ן וג'ודי משתתפות בה.
* סטיב האווי - ג'ייסון

==סקירה==

===פרקים===
{| class="wikitable"
! scope="col" style="background:#D5E3E1; color:black;" | מס' הפרק(בסדרה)
! scope="col" style="background:#D5E3E1; color:black;" | מס' הפרק(בעונה)
! scope="col" style="background:#D5E3E1; color:black;" | שם הפרק באנגלית
! scope="col" style="background:#D5E3E1; color:black;" | שם הפרק בעברית
! scope="col" style="background:#D5E3E1; color:black;" | בימוי
! scope="col" style="background:#D5E3E1; color:black;" | תסריט
! scope="col" style="background:#D5E3E1; color:black;" | תאריך שידור מקורי
|-
| 1 || 1 || dir="ltr"|Pilot || פיילוט || rowspan="2" | איימי יורק רובין || rowspan="2" | ליז פלדמן || rowspan="10" | 3 במאי 2019
|-
| 2 || 2 || dir="ltr"|Maybe I'm Crazy || אולי אני באמת פסיכית
|-
| 3 || 3 || dir="ltr"|It's All My Fault || הכול באשמתי || rowspan="2" | אייב סילביה || אנתוני קינג
|-
| 4 || 4 || dir="ltr"|I Can't Go Back || אני לא יכלה לחזור || קייט רובין
|-
| 5 || 5 || dir="ltr"|I've Gotta Get Away || צריכה חופשה || rowspan="2" | מינקי שפירו || אייב סילביה
|-
| 6 || 6 || dir="ltr"|Oh My God || אלוהים || נג'רי בראון
|-
| 7 || 7 || dir="ltr"|I Can Handle It || אני יכולה לעמוד בזה || rowspan="2" | קאט קוירו || אמה ראת'בורן
|-
| 8 || 8 || dir="ltr"|Try to Stop Me || נסו לעצור אותי || קלי הוטשינסון
|-
| 9 || 9 || dir="ltr"|I Have to Be Honest || אם להיות כנים || rowspan="2" | גיטה פאטל || רבקה אדלמן
|-
| 10 || 10 || dir="ltr"|You Have to Go || צריכה ללכת || ליז פלדמן ואייב סילביה
|-
|}

==הפקה==
===פיתוח===
ב-5 באפריל 2018, הוכרז שנטפליקס הזמינה מהפקת הסדרה עונה ראשונה בת עשרה פרקים. הסדרה נוצרה על ידי ליז פלדמן, שגם כתבה חלק מהסדרה והפיקה אותה לצדם של ויל פרל, אדם מקיי וג'סיקה אלבוים. חברות ההפקה "Gloria Sanchez Productions" ו-"CBS Television Studios" היו אמונות על הפקת הסדרה. ב-2 בנובמבר 2018, נמסר כי הבמאית איימי יורק רובין תביים את שני הפרקים של הסדרה.

ב-1 באפריל 2019, הוכרז שהסדרה תעלה לשידור ב-3 במאי 2019.
===ליהוק===
ב-11 ביולי 2018, הוכרז שכריסטינה אפלגייט לוהקה לאחת משתי הדמויות הראשיות של הסדרה. ב-3 באוגוסט 2018, דווח כי לינדה קרדליני לוהקה לתפקיד הדמות הראשית השנייה של הסדרה. שבוע לאחר מכן, הוכרז שמקס ג'נקינס ולוק רוסלר לוהקו לצוות השחקנים הראשי. ב -12 בספטמבר 2018, נמסר שג'יימס מרסדן ואדוארד אסנר לוהקו לצוות השחקנים. באוקטובר 2018, פורסם שסאם מקארתי הצטרף לצוות השחקנים הראשי ושדיאנה מריה ריבה לוהקה לתפקיד משני.

==הפצה==
===שיווק===
ב-1 באפריל 2019, הטריילר הרשמי עבור הסדרה הופץ.

==ביקורת==
באתר הביקורות "Rotten Tomatoes", אחוז הביקורות החיוביות על הסדרה עומד על 87%, על בסיס 38 ביקורות, עם דירוג ממוצע של 6.51/10. בקונצנזוס הביקורתי של האתר נכתב: "בשבילי אתם מתים לא תמיד מספק את ההומור המקאברי שהיא מבטיחה, אך הצמד הנוצץ של כריסטינה אפלגייט ולינדה קרדליני מרוממת את הסדרה מעל ההיבטים הבולטים שלה - מציעה מערכת יחסים מרגשת ומעוצבת מאוד על ידי צער הדדי". באתר "Metacritic", הסדרה זכתה לציון ממוצע משוקלל של 68 מתוך 100, על בסיס 20 ביקורות, דבר המרמז על "ביקורות חיוביות בדרך כלל".

==קישורים חיצוניים==
* 

* 
ביקורות
* יעל שוב, [https://timeout.co.il/בשבילי-אתם-מתים-עונה-2/ "בשבילי אתם מתים" התעלתה על עצמה בעונה חדשה ומבריקה], באתר Time Out תל אביב, 10 במאי 2020

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות קומדיה אמריקאיות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בלוס אנג'לס
קטגוריה:אולפני CBS: תוכניות וסדרות